b'\n_START_ARTICLE_\nMeedia\n_START_PARAGRAPH_\nMeedia oli muinainen kuningaskunta, jonka keskus sijaitsi nykyisen Iranin kohdalla. Meedian valtakunta ulottui laajimmillaan aina Keski-Aasiaan ja Afganistaniin asti. Meedian alue kattoi Teheranin ja Hamadanin kaupungit, Azerbaid\xc5\xbeanin Esfahanista pohjoiseen, Zanjanin ja Kurdistanin. T\xc3\xa4rkein Meediasta ja sen asukkaista kertova l\xc3\xa4hde on kreikkalainen historioitsija Herodotos._NEWLINE_Assyrialaisissa kirjoituksissa mainitaan meedialaiset "amadai"-heimot jo 836 eaa., jolloin Assyriaa hallitsi Salmanassar III. Meedian valtakunta syntyi noin 750\xe2\x80\x93700 eaa. Meedia mainitaan assyriankielisiss\xc3\xa4 l\xc3\xa4hteiss\xc3\xa4 nimell\xc3\xa4 Mada tai Manda, kreikankielisiss\xc3\xa4 nimell\xc3\xa4 Madai. Meedialaiset olivat luultavasti indoeurooppalaisia tai skyyttien iranilaisten tai uralilais-kaukasuslaisten sukuisia. Skyytit hallitsivat maata 653\xe2\x80\x93625 eaa. Madiuksen johdolla. Suuri meedialainen valloittaja oli Kyaxares. Meedialaiset tuhosivat Assyrian valtakunnan ja jakoivat sen yhdess\xc3\xa4 babylonialaisten kanssa._NEWLINE_Persia oli alkujaan Meedian vasalli. Kyyros II Suuren aikana Persia riist\xc3\xa4ytyi Meedian vallasta ja h\xc3\xa4n teki siit\xc3\xa4 Persian maakunnan.'